Det 53. københavnske 6-dagesløb\n2015.Jan.29 (torsdag) - 2015.Febr.03 (tirsdag)\nPar nr. 7 på sejrsskamlen.\nI midten er det sportsdirektør Michael Sandstød.\nResultat af 6D 2015:\nFørsteplads: par nr. 7, Alex Rasmussen (DEN) & Michael Mørkøv (DEN)\nAndenplads: par nr. 14, Jesper Mørkøv (DEN) & Christian Grasmann (GER)\nTredieplads: par nr. 6, Leif Lampater (GER) & Marcel Kalz (GER)\nInfo fra Ballerup Super Arena, sept. 2014:\nUIV Cup bliver til amatør 6-dagesløb\nVed denne vinters 6-dagesløb i Ballerup Super Arena ændres UIV Cuppen til et amatør 6-dagesløb, hvor ryttere til og med 35 år kan deltage.\nNu skal man ikke længere være under 23 år for at få muligheden for at køre ved det københavnske 6 -dagesløb, hvis man ikke kommer med i elitens løb. Til denne vinters løb, den 29. januar til 3. februar, har Sandstød Cycling besluttet at lave UIV Cuppen om til et amatør 6-dagesløb eller "Open 6 days." Der bliver mulighed for ryttere på op til 35 år for at deltage i løbet, hvor 6-dagesløbets sportschef Jimmi Madsen udtager feltet.\nDer er to grunde til dette, forklarer Jimmi Madsen. Dels er der med den snarlige åbning af Odense-banen kommet endnu bedre muligheder for at køre banecykling om vinteren. Det håber han giver endnu større interesse blandt især A-ryttere for at køre på en indendørs bane i stedet for ude i kulden.\nDerudover kører man i Ballerup Super Arena banecykelløb over hele vinteren og slutter af med et 6-dagesløb. Dette er anderledes end på de udenlandske 6-dagesbaner, der ikke har et omfattende konkurrenceprogram hen over vinteren. Det betyder, at flere danske ryttere har kørt banecykling hele vinteren og været glade for dette, men er tvunget ud på tilskuerrækkerne til 6-dagesløbet, fordi de ikke er under 23 år. Det vil man gerne lave om på med dette initiativ.\nDet er heller ingen hemmelighed, at det har været svært at tiltrække gode udenlandske navne til UIV Cuppen, og derfor vil man gerne give flere danske ryttere chancen. Udenlandske ryttere er dog også velkommen i det nye amatør 6- dagesløb, men ikke på bekostning af lige så gode danske ryttere.\nLøbets format er ikke helt på plads endnu, men det kommer til at ligne UIV Cuppens med en lang daglig jagt.\n(hvidt rygnummer & sort rygnummer)\nPar nr. 1: Nick Stöpler (NED) & Mathias Krigbaum (DK)\nPar nummer 1 bliver præsenteret af Administrea og kommer til at bestå af den tidligere parløbsjuniorverdensmester Mathias Krigbaum sammen med hollænderen Nick Stöpler. For Stöpler bliver det fjerde gang, at han skal køre i Ballerup Super Arena, mens det for Krigbaum bliver den anden optræden.\n"Det et ungt par, men som helt sikkert vil kunne drille de mere erfarne par. Stöpler viste allerede sidste år, at han kører rigtig stærkt, da han blev syv'er sammen med Luke Roberts, så det er en rigtig god makker at få for Mathias," forklarer Jimmi Madsen.\nPar nr. 2: Manuel Cazzaro (ITA) & Filippo Fortin (ITA)\nI par nummer to har vi et rent italiensk par præsenteret af Mogens Lind Naturgas i Manuel Cazzaro og Filippo Fortin. Fortin kørte i 2014 for det italienske hold Bardiani CSF, hvor det blandt andet blev til deltagelse i det store italienske etapeløb Tirreno-Adriatico.\nI august måned deltog han også i Post Danmark Rundt, hvor han på fjerde etape til Odense kørte ind på tredjepladsen. Parret var også i Danmark i november, hvor de ved UCI parløbet i Ballerup Super Arena kørte ind på femtepladsen.\n"Italienerne kørte ganske fint ved UCI løbet, hvilket er en af årsagerne til, at vi gerne vil se dem igen til 6-dagesløbet," forklarer sportschef Jimmi Madsen.\nPar nr. 3: Andreas Graf (AUT) & Andreas Müller (AUT)\nI par nummer 3, præsenteret af P.O. Nielsen, skal de forsvarende europamestre i parløb, Andreas Graf og Andreas Müller køre.\n"Endnu et toppar som blandt andet via deres europamesterskab har bevist, at de kan køre med på det højeste niveau. Det er glædeligt, at de kommer til Ballerup Super Arena, hvor de vil gøre kampen om topplaceringerne endnu hårdere," forklarer Jimmi Madsen.\nPar nr. 4: Nikola Aistrup (DK) & Jonas Aaen (DK)\nI par nummer 4 finder vi to danske holdkammerater hos Riwal Platform holdet i Nikola Aistrup og Jonas Aaen. Og det er også Riwal som præsenterer parret.\n"Jonas har en lang erfaring på landevejen hos Saxo Bank holdet, og Nikola har også kørt rigtig stærkt. Begge har denne vinter givet banen chancen, og de har overbevist mig både under træningen og ved DBC stævnerne, at de fortjener at få chancen. De har begge vist, at de har råstyrken og evnerne til at være med ved 6-dagesløbet," siger Jimmi Madsen.\nPar nr. 5: Melvin Van Zijl (NED) & Didier Caspers (NED)\nI par nummer 5 præsenterer Profilservice-Neopost de unge hollændere Melvin Van Zijl og Didier Caspers. Parret vandt tilbage i 2013 den samlede UIV Cup, og er i øjeblikket i gang med at finde deres plads i det professionelle felt. Sidste år kørte parret også i Ballerup Super Arena, hvor de endte på en 13. plads. De har store ambitioner om at ramme top 10 i år.\nTredie aften i BSA, Marcel Kalz (tv) slynger Leif Lampater afsted i omgang på tid.\nPar nr. 6: Leif Lampater (GER) & Marcel Kalz (GER)\nI par nummer 6 præsenteret af Falck skal tyskerne Marcel Kalz og Leif Lampater køre.\n"Endnu et rigtig farligt toppar, som nok skal gøre de danske ryttere nervøse. Kalz er forsvarende mester fra sidste år, og viste i Bremen sin klasse sammen med Alex Rasmussen. Lampater har i flere år tilhørt den øverste elite, så det er klart et par der kandiderer til sejren," lyder det fra Jimmi Madsen.\nPar nr. 7: Alex Rasmussen (DK) & Michael Mørkøv (DK)\nNår det 53. udgave af det Københavnske 6-dagesløb køres fra den 29. januar til den 3. februar i Ballerup Super Arena, bliver det for syvende gang med Alex Rasmussen og Michael Mørkøv som det legendariske par nummer 7.\nSidste år var Alex Rasmussen og Michael Mørkøv et par meter fra at sikre sig sejren ved 6-dagesløbet i Ballerup Super Arena, men måtte se sig slået af tyskerne Robert Bartko og Marcel Kalz. Parret har tidligere vundet løbet sammen i 2009, 2010 og 2011 og de føler begge, at tiden nu er inde til at tage den fjerde sejr.\n"Ved DM i parløb kort inden nytår måtte de nøjes med sølvmedaljer, men allerede fra i aften kører de 6-dagesløbet sammen i Rotterdam, så jeg er overbevist om, at det er et toptændt par nummer 7, som kommer til Ballerup Super Arena, og som vil gå benhårdt efter at sikre sig sejren. Der vil være flere hårde konkurrenter til dem, men vi har tidligere set dem køre rigtig stærkt, og det er jeg helt sikker på, at de også vil gøre denne gang," forklarer sportschef Jimmi Madsen.\nEfter løbet i Rotterdam skal Michael Mørkøv på træningslejr med Tinkoff-Saxo holdet, mens Alex Rasmussen kører 6-dagesløbene i Bremen og Berlin som den optimale optakt.\nPar nr. 8: Denis Rogovac (CZE) & Martin Hacecky (CZE)\n"Unge Rogovac kørte i Bremen en flot andenplads hjem i UIV Cuppen, så han har bevist, at han har styrken til at være med," udtaler sportschef Jimmi Madsen - "især når han har en stærk og erfaren rytter som Hacecky ved sin side."\nPar nr. 9: Jasper de Buyst (BEL) & Marc Hester (DK)\nNår det københavnske 6-dagesløb køres i Ballerup Super Arena fra den 29. januar til den 3. februar næste år, kommer de sorte 9'ere til at bestå af Marc Hester sammen med det 21-årige belgiske stjerneskud Jasper de Buyst.\nI går vandt Jasper de Buyst sammen med Kenny De Ketele 6-dagesløbet i Gent foran Mark Cavendish og Iljo Keisse, mens Marc Hester og Alex Rasmussen sluttede på fjerdepladsen. Sejren var et lille forskud på den gaveregn, De Buyst i dag har modtaget på sin 21 års fødselsdag.\nJasper de Buyst bliver af sin makker Kenny De Ketele betegnet som en af de bedste baneryttere i verden lige nu, hvilket han i sidste sæson beviste, da han vandt World Cuppen i OL-disciplinen Omnium. Derfor er vi også meget glade for, at det er lykkedes at få ham til Danmark til det kommende 6-dagesløb i Ballerup Super Arena, hvor han skal køre sammen med Marc Hester i par nummer ni.\n"Allerede for to år siden sad Sandstød og jeg i Gent og så en 18-årige Jasper de Buyst, og der kiggede vi på hinanden og sagde, "ham der, han er altså rigtig god." Derfor er vi også rigtig godt tilfredse med, at det er lykkedes os at få ham til Danmark, også når man tager i betragtning, at han til næste år skal køre for Lotto på ProTouren," forklarer sportschef Jimmi Madsen.\nParret Marc Hester og Jasper de Buyst vil helt klart være en meget stærk kandidat til sejren, og for Jimmi Madsen betyder det meget, at Hester, som en af de bedste danske ryttere, har fået en stærk makker ved sin side.\n"Vi vil, hvis det er muligt, gerne give vores danske esser de bedste betingelser, og det er lykkedes til topkarakter her. Marc har tidligere bevist, at han er stærk nok til at vinde i Ballerup, og nu har han muligheden for at gentage den bedrift."\nAt køre i Danmark er ikke helt fremmed for Jasper de Buyst. I sommers kørte han Post Danmark Rundt, hvor han på første etape fik en andenplads kun slået af den danske komet Magnus Cort.\nPar nr. 10: Simon Bigum (DK) & Elias Helleskov Busk (DK)\nI par nummer 10, præsenteret af HRH, skal de to unge ryttere Simon Bigum og Elias Helleskov Busk danne par. Parret viste ved parløbs DM på årets næstsidste dag, at de kan blande sig med de store par, da de efter en meget flot indsats tog bronzemedaljerne.\n"For Simon bliver det tredje deltagelse i Ballerup, hvor han tidligere har fået en 12. og 11. plads, så han har fået værdifuld erfaring. For Elias bliver det debut i det bedste selskab, men begge viste ved DM at de har fortjent denne plads," forklarer sportschef Jimmi Madsen.\nParret kører i øjeblikket UIV Cuppen i forbindelse med 6-dagesløbet i Rotterdam, og midtvejs i løbet indtager de andenpladsen efter de stærke tyskere Hans Pirius og Sebastian Wotschke.\nPar nr. 11: Sebastian Wotschke (GER) & Hans Pirius (GER)\nI par nummer 11 kører de to unge tyskere Sebastian Wotschke og Hans Pirius præsenteret af FOG. Parret har de forgående seks dage vist storform ved UIV Cuppen i Rotterdam, hvor de helt suverænt tog sejren foran det danske par Simon Bigum og Elias Helleskov Busk. Fra i aften kører de UIV Cuppen i Bremen, inden de som optakt til løbet i Ballerup skal køre sammen med de professionelle ved 6-dagesløbet i Berlin.\n"Tyskerne har bestemt bevist via deres resultater, at de er klar til at køre med de professionelle ryttere, så jeg er meget spændt på, hvad de kan levere i Ballerup Super Arena," siger sportsdirektør Jimmi Madsen.\nPar nr. 12: Martin Blaha (CZE) & Vojtech Hacecky (CZE)\nCELF præsenterer de tjekkiske vice-verdensmestre Martin Blaha og Vojtech Hacecky i par nummer 12.\n"De beviste ved VM sidste år, at de på en stor bane som den vi har i Ballerup, virkelig har styrken til at være med helt fremme. De har begge en kæmpe motor, som stille og roligt kan kværne de andre par. Så det er et par, som de andre vil holde skarpt øje med, for får de først et lille forspring, så ser de dem ikke igen," forklarer Jimmi Madsen.\nPar nr. 13: Jake Duehring (USA) & Daniel Holloway (USA)\nI par nummer 13 præsenterer Sandstødcycling.dk det rent amerikanske par, Jake Duehring og Daniel Holloway. Mens det for Duehring bliver den første optræden i Ballerup Super Arena, så var Holloway her allerede sidste år. Her endte han sammen med Guy East på tiendepladsen.\nPar nr. 14: Christian Grasmann (GER) & Jesper Mørkøv (DK)\nPar nummer 14 bliver præsenteret af Watergroup og kommer til at bestå af europamesteren Jesper Mørkøv, som skal køre sammen med tyskeren Christian Grasmann.\n"Jesper beviste endnu engang i aftes med sin andenplads (i 6D Bremen sammen med franskmanden Morgan Kneisky, jan. 2015), at han har lagt endnu et niveau på og med Grasmann som sin makker, bliver det endnu et par, der skal køre med om topplaceringerne," siger Jimmi Madsen, mens Mørkøv tilføjer om valget af makker:\n"Grasmann er en rigtig god makker, og vi swinger rigtig godt sammen. Han er ikke særlig hurtig, og laver ikke de der vilde angreb eller spurter. Til gengæld har han en kæmpe motor, hvor han kan blive ved og ved og ved. Samtidigt holder han en rigtig høj fart, nærmest uendeligt når vi skal tage omgange. Og det er vigtigt for mig at have sådan en makker, da jeg tit kører med hjertet og følelserne i Ballerups 6-dagesløb. Så jeg ved, han kan holde til de forsøg, jeg starter."\nPar nr. 15: Jiri Hochmann (CZE) & Achim Burkart (GER)\nSidste par bliver tjekken Jiri Hochmann, der skal køre sammen med den unge tysker Achim Burkart i par nummer 15 præsenteret af Caverion.\n"Burkart fik en flot sølvmedalje ved EM i Derny-pace, hvilket gør ham kvalificeret til det københavnske 6- dagesløb," udtaler sportschef Jimmi Madsen. "Sammen med Hochmann kan de to sagtens give topparrene noget at tænke over," slutter Jimmi Madsen med et glimt i øjet.\nLøbet dag for dag\nFørste dag (torsdag)\nUstyrlig belgisk komet (Jasper de Buyst)\nPar nr. 9, Jasper de Buyst & Marc Hester vandt torsdagens sidste 30 minutter lange jagt, efter en meget tæt spurt med par nr. 6, Leif Lampater & Marcel Kalz samt par nr. 7, Alex Rasmussen & Michael Mørkøv.\nDermed bragte parret sig også i spidsen for løbet, hvor de med 56 point fører med to point ned til par nr. 6, Leif Lampater & Marcel Kalz på andenpladsen. På tredjepladsen - en omgang efter - finder vi par nummer 7, Alex Rasmussen & Michael Mørkøv.\nEfter førstedagen i Ballerup er Marc Hester (tv) og Jasper de Buyst på førstepladsen.\nAnden dag (fredag)\nEllevild jubel (Par nr. 7)\nEfter andendagen af 6-dagesløbet i Ballerup Super Arena er det stadigvæk par nr. 9, Jasper de Buyst & Marc Hester som fører. Det er dog blevet en del tættere i toppen, hvor par nr. 7, Alex Rasmussen & Michael Mørkøv, samt par nr. 6, Marcel Kalz & Leif Lampater på henholdsvis anden- og tredjepladsen begge er på omgangshøjde.\nPå løbets fjerde og femteplads, en omgang efter, finder vi par nr. 14, Christian Grasmann & Jesper Mørkøv samt par nr. 3, Andreas Müller & Andreas Graf, og det var også de to par som dominerede nattens sidste jagt over 30 minutter. I den afsluttende spurt var Grasmann hurtigst og sikrede dermed parret en flot jagtsejr.\nTredie dag (lørdag)\nPar nr. 7 knækker de værste rivaler\nDet kan godt være, at par nummer 7 startede lidt langsomt på åbningsdagen i torsdags, men man kan roligt konstatere, at Alex Rasmussen og Michael Mørkøv har fået fart i cyklerne, hvilket de illustrerede fornemt i åbningsjagten lørdag aften.\nUden at kigge sig tilbage satte de sig nemlig tungt på jagten og kun med de allersidste kræfter lykkedes det tyskerne Leif Lampater og Marcel Kalz at holde sig på omgangshøjde, mens de øvrige toppar tabte mellem en og to omgange.\nI klassementet fører Alex Rasmussen og Michael Mørkøv nu med 45 point ned til Marcel Kalz og Leif Lampater. Christian Grasmann og Jesper Mørkøv er rykket op på tredjepladsen en omgang efter, mens det tidligere førerpar, Jasper de Buyst og Marc Hester, nu er to omgange efter på fjerdepladsen.\nFjerde dag (søndag)\nBitter og vred (Marc Hester)\nFemte dag (mandag)\n75 lidelsesfulde kilometer (300 omgange)\nSom traditionen byder det, er der mandag (femte løbsdag) parløbshandicap. Det hedder et parløbshandicap, fordi parrene forud for jagten får omgange ud fra en vurdering af deres aktuelle styrke, hvilket vil betyde, at parrene længere tilbage i klassementet har chancen for at vinde jagten.\nEfter jagten overføres alle vundne og tabte omgange til den samlede 6-dagesstilling og her tæller naturligvis kun de omgange, der reelt er vundet på banen. 6-dagesløbets sportschef Jimmi Madsen har på baggrund af parrenes indsats i løbets første fire dage givet parrene følgende handicap:\nFilippo Fortin & Manuel Cazzaro\nJiri Hochmann & Achim Burkart\nSebastian Wotschke & Hans Pirius\nSimon Bigum & Elias Helleskov Busk\nNikola Aistrup & Jonas Aaen\nJake Duehring & Daniel Holloway\nDenis Rugovac & Martin Hacecky\nMelvin Van Zijl & Didier Caspers\nNick Stöpler & Mathias Krigbaum\nMartin Blaha & Vojtech Hacecky\nAndreas Müller & Andreas Graf\nLeif Lampater & Marcel Kalz\nAlex Rasmussen & Michael Mørkøv\nJasper de Buyst & Marc Hester\nJesper Mørkøv & Christian Grasmann\nPar nr. 14 i et hurtigt skift.\nJesper Mørkøv (tv) udtaler efter afslutningen af 6-dagesløbet,\nat han og Christian Grasmann har været løbets bedste par.\nAlex Rasmussen og Michael Mørkøv var mildt sagt pressede i den lange handicapjagt mandag aften. De formåede dog at ride stormen af, men er stadig en omgang bagud før morgendagens afslutning. Jesper Mørkøv og Christian Grasmann i par nummer 14 fik sat 7'erne massivt under pres og går ind til finaledagen på førstepladsen.\nDet sammensatte tyske par, Sebastian Wotschke og Achim Burkart udnyttede det positive handicap bedst og sejrede i 6-dagesløbets længste jagt.\nMandag aften er normalt utrolig afgørende for det endelige klassement i det københavnske 6-dagesløb. Det er her den lange handicapjagt bliver skudt af stablen - en jagt, hvor de bedste par får det handicap, at de starter løbet flere omgange efter de dårligere par. Der er derfor - traditionelt set - frit slag om jagtsejren.\nForud for den sene jagt havde tre af fem toppar, via diverse pointløb, optjent en bonusomgang og rykket rundt på den samlede stilling. Det betød et nyt par i spidsen for 6-dagesløbet, da par nummer 14 [Grasmann/Mørkøv], havde optjent en bonusomgang. En omgang efter lå par nummer 9 [Hester/de Buyst], par nummer 6 [Kalz/Lampater] og par nummer 7 [Rasmussen/Mørkøv], der som de to eneste par ikke havde snuppet en bonusomgang inden handicapjagten. Endelig lå par nummer 3 [Müller/Graf] to omgange efter.\nPar nummer 7 havde utvivlsomt planer om at bruge den 75 kilometer lange handicapjagt fornuftigt og angreb lystigt fra start. Den agenda var de fleste andre toppar med på. Dog ikke Marc Hester og Jasper de Buyst i par nummer 9. De smed en omgang til de øvrige, og må nu se langt efter deres vinderdrømme.\nTil gengæld var 14'erne anført af Jesper Mørkøv og de tyske 6'ere helt vilde fra start. En tredjedel inde i løbet havde de vundet en omgang på par nummer 7 - som nu var to omgange efter samlet.\nDet kunne publikumsfavoritterne selvsagt ikke have siddende på sig, og slog - til overdøvende jubel - tilbage. Dermed var der stort set status quo halvvejs inde i handicapjagten, hvor kun par nummer 9 var en omgang nede før jagten.\nHandicapjagten har altid to spil i spillet. Et om det samlede klassement, og et om jagtsejren. I sidstnævnte spil nærmede topparrene sig de, i handicapjagten, bedst stillede. De dårligere par kæmpede dog bravt, og med 25 kilometer tilbage af handicapjagten førte det sammensatte par med nummer 15, Sebastian Wotschke og Achim Burkart, med fire omgange ned til 6'erne, 7'erne og 14'erne, mens det østrigske 3'er par [Graf/Müller] måtte spille fallit - både samlet og i jagten.\nSå tog fanden - som så mange gange før - ved par nummer 14. Den yngste Mørkøv-bror angreb igen storebror Michael i par nummer 7, og med uvurderlig hjælp fra den tyske dieselmotor, Christian Grasmann, kom 14'erne rundt. Dermed bragte de sig endnu engang to omgange foran 7'erne, der pludselig stod i en stærk kritisk situation med 30 omgange igen.\nRelativt tidligt stod det klart, at par nummer 15 [Wotschke/Burkart] ville vinde handicapjagten. Stærkt af de to sammensatte tyskere, der kun kørte sammen på grund af sygdom hos deres respektive makkere. Kampen om handicapjagtens andenplads måtte der spurtes om. Den spurt vandt det unge danske par Elias Helleskov Busk og Simon Bigum, der dermed kørte en flot placering i hus.\nTil gengæld var der stor spænding i toppen, hvor Alex Rasmussen og Michael Mørkøv var tvunget i angreb for at reducere 14'ernes forspring. De trak den længe, men med 20 omgange tilbage skød publikumsfavoritterne kanonen af og kom væk. Det kunne Jesper Mørkøv og Christian Grasmann, der i løbet af jagten havde brugt uendelige kræfter ikke svare igen på, og med 13 omgange igen kom 7'erne rundt.\nDermed red par nummer 7 stormen af, selvom de stadig er en enkelt omgang efter par nummer 14. Rasmussen og Mørkøv er dog ikke langt fra 300 point, hvilket vil give en bonusomgang - og igen bringe dem i spidsen. Heller ikke det tyske 6'er par er helt slået. De er på omgangshøjde med 7'erne, men er et godt stykke fra en bonusomgang. Par nummer ni ligger nummer fire, to omgange efter, mens de østrigske 3'ere er hægtet helt af podiekampen.\nSamlet stilling efter handicapjagten:\n1 Jesper Mørkøv & Christian Grasmann, 209 points\n2 Alex Rasmussen & Michael Mørkøv, 293 points\n3 Leif Lampater & Marcel Kalz, 234 points\n4 Jasper de Buyst & Marc Hester, 326 points\n5 Andreas Müller & Andreas Graf, 110 points\n19 omgange efter\n6 Nick Stöpler & Mathias Krigbaum, 91 points\n23 omgange efter\n7 Denis Rugovac & Martin Hacecky, 100 points\n8 Jake Duehring & Daniel Holloway, 87 points\n24 omgange efter\n9 Melvin Van Zijl & Didier Caspers, 53 points\n10 Martin Blaha & Vojtech Hacecky, 49 points\n26 omgange efter\n11 Sebastian Wotschke & Achim Burkart, 53 points\n12 Simon Bigum & Elias Helleskov Busk, 116 points\n13 Nikola Aistrup & Jonas Aaen, 97 points\n14 Manuel Cazzaro & Filippo Fortin, 113 points\nTre Mørkøv brødre\nMassørerne slapper af, mens feltet suser forbi.\nSjette dag (tirsdag)\nTimejagten skulle afgøre det københavnske 6-dagesløb 2015. Inden jagten førte Alex Rasmussen og Michael Mørkøv (par nummer 7) løbet, mens Jesper Mørkøv og Christian Grasmann (par nummer 14) var på omgangshøjde, men med langt færre point. Sidstnævnte par skulle således tage en omgang på par nummer 7 for at vinde løbet. Jasper de Buyst/Marc Hester (par nummer 9) og Leif Lampater/Marcel Kalz (par nummer 6) skulle tage to omgange for at vinde løbet. Disse fire par var de fire, der kæmpede om podiet.\nEfter fire minutter angreb Leif Lampater som den første, og han fik Marc Hester med sig. Mens de var på vej rundt, kom Alex Rasmussen med det første angreb fra par nummer 7, men Jesper Mørkøv var med det samme med. Det var også Andreas Müller. Så var finalejagten i den grad i gang, og 56 spændende minutter ventede forude.\nKort efter alle fem par var kommet rundt, angreb Hester/de Buyst og Lampater/Kalz igen. Inden de kom op og fik kontakt med feltet, angreb amerikanerne Holloway/Duehring, og de fik 7'erne samt Grasmann/Mørkøv i par nummer 14 med sig. Top fire parrene kom rundt igen, og dermed var der status quo efter et kvarters kørsel.\nFor Mørkøv/Grasmann handlede det om at finde et moment, hvor de kunne komme af sted uden 7'erne, og efter 17 minutter fandt de det moment, da 7'erne var fanget langt nede i feltet. Jesper Mørkøv kom af sted, men så kørte storebror frem i feltet og neutraliserede angrebet igen. Første ud af flere slag mellem de to par og de to brødre.\nJesper Mørkøv angreb nemlig med det samme igen og snød Alex Rasmussen, der igen var fanget bagerst i feltet. Michael Mørkøv kørte igen udenom feltet og angreb. To brødre i direkte duel. Partneren til den store af brødrene, Alex Rasmussen, kørte dog Jesper Mørkøv ind. Leif Lampater satte samtidig høj fart i feltet, så det endte med, at der igen blev samling.\nFå sekunder efter lancerede Kalz så en offensiv, og Mac Hester fløj forbi feltet og ville også lege med. Kort inden de to par nåede rundt og vandt en omgang angreb Alex Rasmussen, og Christian Grasmann var hurtigt med på hjul. Kalz ville dog mere endnu, for han angreb igen mens 7'erne og 14'erne var på vej rundt. Hester kørte også med igen.\nTopparrene kom alle rundt og vandt en omgang, men tyskerne og Hester/de Buyst havde altså taget en omgang på 7'erne og 14'erne. I klassementet betød det at tre par nu var på omgangshøjde: Rasmussen/Mørkøv, Mørkøv/Grasmann og Lampater/Kalz, mens Hester/de Buyst var en omgang efter. Det betød også, at Lampater/Kalz skubbede Mørkøv/Grasmann ned på tredjepladsen. 30 minutter resterede af finalen.\nJesper Mørkøv kom med endnu et angreb, hvor Leif Lampater gik med. 7'erne kom ikke med. Da Mørkøv og Lampater havde en halv omgang, angreb de Buyst og Alex Rasmussen dog sammen. Her kom et gyldent moment, da Jesper Mørkøv kørte udenom feltet da han havde taget omgangen og angreb igen. En dobbeltomgang.\nMørkøv/Grasmann nåede at få næsten en halv omgang inden 7'erne kom rundt, og de var nødt til at svare igen. Michael Mørkøv fløj udenom feltet og forsøgte også en dobbeltomgang. Alex Rasmussen indhentede næsten Jesper Mørkøv, og da han skiftede Michael ind blev de to samlet og kom sammen rundt. Fantastisk krig mellem de to par, der nu havde distanceret Lampater/Kalz og de Buyst/Hester igen.\nLampater/Kalz reagerede dog på det, og Hester/de Buyst gik med. Sammen vandt de omgangen tilbage, så de nu igen var med i kampen om sejren. De ville begge stryge til tops, såfremt de vandt en omgang yderligere på Mørkøv/Rasmussen og Mørkøv/Grasmann. Jesper Mørkøv angreb igen med det samme og fik et hul, men Alex Rasmussen svarede kort efter igen, og de to par blev samlet og vandt igen en omgang.\nSamme scenarie udspillede sig dog igen, for igen angreb Lampater/Kalz og Hester/de Buyst. De kom rundt og bragte sig igen ind i spillet om sejren. Fuldstændig forrygende jagt med en vild krig mellem de fire toppar, og specielt Mørkøv-brødrene. 17 minutter resterede på dette tidspunkt af jagten.\nSamme status var det, da der blev skiftet til omgange og der resterede 50 af dem. Der skulle køres om 10 point i fem spurter, men det betød ikke så meget. For at vinde skulle en af de tre konkurrerende par vinde en omgang på 7'erne. Og det forsøgte Jasper de Buyst på med 45 omgange tilbage, da han angreb. Lampater/Kalz kørte dem dog ind igen.\nJesper Mørkøv kørte med 35 omgange tilbage solo uden 7'erne. Han og Grasmann havde en halv omgang, da Alex Rasmussen reagerede og kom med en meget kraftig forcering fra feltet. 10 omgange senere var de efter et heftigt forfølgelsesløb igen samlet og de vandt sammen en omgang. 7'erne førte dermed foran 14'erne, der nu var de eneste to med i kampen om sejren.\nJesper Mørkøv forsøgte igen, men storebror var i hjulet med det samme, og han droppede forsøget. 20 omgange igen. To omgange senere angreb Jesper Mørkøv igen, og Alex Rasmussen kom ikke med. Da han skiftede Michael Mørkøv ind, skete der dog noget. Han satte efter Jesper Mørkøv og Grasmann.\nHan nåede hurtigt op til dem, og ikke nok med det, så kørte Michael Mørkøv direkte udenom sine værste konkurrenter og fortsatte et soloangreb. Jesper Mørkøv slog i styret flere gange, rystede på hovedet og var tydeligvis både ekstremt frustreret og ked af det - uden tvivl fordi han var velvidende om, at dette var afgørelsen på løbet. Tanken var tømt for ham og Grasmann.\nHele Ballerup Super Arena stod op, et fantastisk syn, og hjalp par nummer 7 rundt. Alex Rasmussen spurtede det sidste stykke op og noterede sig en vunden omgang med under 10 omgange tilbage. Michael Mørkøv hævede armene og jublede på langsiden foran alle tilskuerne. Og lige foran sin lillebror Jesper, der rystede på hovedet.\nDet var et fantastisk billede på årets 6-dagesløb: Jesper Mørkøv mod Michael Mørkøv. To fantastisk kørende ryttere - hvor storebror vandt. Det var afgjort nu. De sidste fem omgange blev ren jubel for par nummer 7 og ren hyldest fra tilskuerne til par nummer 7. Michael Mørkøv spurtede sig først over stregen i sidste spurt og leverede en stor jubelscene og jubelbrøl til alle tilskuerne.\nDet samme gjorde Alex Rasmussen, der har vundet det københavnske 6-dagesløb for første gang siden 2011, hvor han sidst stod øverst på podiet. En genfødsel af det, der tidligere var kendt som verdens bedste parløbsduo. Det er ikke siden 2011 - måske endda før - at Michael Mørkøv og Alex Rasmussen har været så stærke sammen.\nHjemmebaneheltene løb med sejren efter seks fantastiske dage i Ballerup. Et fantastisk 6-dagesløb er overstået. Jesper Mørkøv og Christian Grasmann snuppede andenpladsen, enorm fortjent efter førstnævntes bedste løb nogensinde. Leif Lampater og Marcel Kalz tog tredjepladsen.\n1 Alex Rasmussen & Michael Mørkøv, 382 points\n2 Jesper Mørkøv & Christian Grasmann, 252 points\n3 Leif Lampater & Marcel Kalz, 284 points\n4 Jasper de Buyst & Marc Hester, 379 points\n5 Andreas Müller & Andreas Graf, ??? points\n6 Nick Stöpler & Mathias Krigbaum, 103 points\n32 omgange efter\n7 Martin Blaha & Vojtech Hacecky, 59 points\n8 Jake Duehring & Daniel Holloway, 124 points\n36 omgange efter\n9 Denis Rugovac & Martin Hacecky, 115 points\n10 Melvin Van Zijl & Didier Caspers, 79 points\n39 omgange efter\n11 Sebastian Wotschke & Hans Pirius, 118 points\n41 omgange efter\n12 Jiri Hochmann & Achim Burkart, 55 points\n13 Nikola Aistrup & Jonas Aaen, 111 points\n14 Simon Bigum & Elias Helleskov Busk, 135 points\n48 omgange efter\n15 Manuel Cazzaro & Filippo Fortin, 129 points\nBallerup Super Arena - med fart over feltet!


Kan anbefales... | Information\n*Fernando Leòn de Aranoa: Mandage i solen\nSpaniens nye macho-stjerne Javier Bardem er formidabel i sine uforudsigelige trodshandlinger som den arbejdsløse skibsværtsarbejder Santa, der har alt for god tid til at nyde solen om mandagen. Og filmen indkredser hans lige så desperate kolleger i et mesterligt, vittigt ensemblespil, der får en lille hverdagsverden til at åbne sig mod en global sammenhæng. Det er Ken Loach på spansk, men med en særlig sydlandsk sort munterhed og underliggende erotisk hede. En perle af indsigt og menneskeforstand.Pim.\n*Kirsten Thorup: Ingenmandsland\nKirsten Thorups bog er andet og mere end en alderdomsskildring. Gennem sin nøgne, direkte stil og sin springende, fortælleteknisk heterogene, komposition bliver den tillige en model for det at være tro mod sin egen historie, selv om man ikke selv kan aflæse sammenhængene i den, endnu. På en måde virker det vældig logisk, at en roman om tab af sprog leverer os et stærkt argument for at tale åbent med andre og i det mindste forsøgsvis sætte ord på de sværeste ting.\nErann DD fik en landeplage med sin solistdebut Still Believing via et par ørehængere af den slags, der skjulte hvor gennemsnitligt resten var, men her tre år senere bryder han popskabelonerne og give sig hen i en sjælfuld bemestring af den blødere del af Tamla Motown-traditionen. Smokey Robinson, Levi Stubbs og Lionel Richie har ikke levet forgæves, men Erann DD forvalter arven med en stilsikker elegance, der er helt udansk. I denne sammenhæng en ros, som han kan dele med producer Poul Bruun.tobi\nThats The Way For Me. Sony\nHverdagserfaringer kan udlægges som eksempel på, hvordan vores sandhedsbegreber er både konstruerede og kontekstafhængige. Det har man i hvert fald gjort på den både imponerende og meget underholdende udstilling om portrætfotografiet, »Ansigtets Geometri«. Her kan man se eksempler på billeder efter Bertillons metode, det kriminelle salonfotografi og pasbilledets relative virkelighed.\nAnsigtets Geometri. Det Nationale Fotomuseum. Til\nden 7. februar 2004\nJavier BardemKen LoachLionel RichieSmokey Robinson


Kultklassiker: Tågen - Filmpuls\nSkrevet den 26 maj, 2018 | af Jakob Sørensen\nTågen/TheFog – Produktionsår 1980 – Instruktør: John Carpenter\nEr du til gammeldags spøgelseshistorier? Ja, så har jeg lige filmen til dig! Men, det kræver af dig, at du er til film af ældre dato, der ikke er afhængig af computereffekter og moderne fortæller-teknik. Så hvis du er klar, så synes jeg vi skal prøve at kigge igennem ’Tågen’.\nOp af den vindstærke nordcaliforniske kyst ligger byen Antonio Bay. Byens beboere gør sig klar til at fejre byens 100 års jubilæum med stor festivitas. Hvad beboerne ikke ved er, at byen blev grundlagt på et grundlag af forråelse, tyveri og mord. En legende siger, at dem som blev gjort uret vil komme tilbage og tage deres hævn over byen, og på 100 års dagen synes en mærkelig tåge at danne sig ude og omkring Antonio Bay, og alle som bevæger sig ind i dens vej, de kommer ikke levende ud igen.\nEfter at have instrueret det legendariske horror-mesterværk ’Halloween’ (på dansk ’Maskernes Nat’), som stadig står som en af de mest succesfulde film lavet uden for Hollywood-systemet, og som for alvor startede slasher/psykopat-gyserfilm trenden (’Fredag den 13.’, ’My Bloody Valentine’, ’A Nightmare on Elm Street’ etc.), så ville instruktøren John Carpenter lave en total ”old school horrorfilm”. Filmen er da også en tydelig hyldest til de gotiske og spooky film, som Carpenter så som barn i 1950’erne.\n’The Fog’ eller ’Tågen’ var en film, som jeg første gang så på min fætters betamax-bånd (hvis man kan huske dem) hjemme på hans værelse. Coveret med en ung Jamie Lee Curtis, der skræmt holder for døren, imens en arm stikker igennem og prøver at få fat på hende, var altså så tillokkende, at jeg tiggede og bad min fætter om at sætte filmen på. Fra første øjeblik var jeg total fan af denne film. For hvad denne film vinder på er atmosfære, der med Carpenters instruktion og musik, samt fotograf Dean Cundey (der senere filmede ’Tilbage til Fremtiden’ og ’Jurrasic Park’) som kameramand, har skabt en virkelig uhyggelig spøgelseshistorie, selvom effekterne er noget slidte, hvis man skal sammenligne med den teknologi, vi har til rådighed i dag.\nFortællingen er uhyre simpel, og der er ingen dybe psykologiske udredninger her, men et strømlinet ”ghost-revenge” plot, der for fans af klassisk gys vil få dem til at klappe i hænderne. Jeg gør nok filmen bedre end hvad den egentlig er, fordi jeg har et nostalgisk kærlighedsforhold til den, men jeg synes, at den fungerer på trods af dette. For mig er karaktererne i filmen klart det svageste punkt, da de ikke er super godt skrevet, og man lidt er ligeglad med hvem som dør. Men, hvis du er klar på spooky-stemning, så kan jeg varmt anbefale, at du finder en kopi af ’The Fog’. Jeg har blu-ray udgivelsen fra amerikanske Scream Factory, som byder på godt med ekstra materiale.\nDog, så vil jeg sluttelig advare kraftigt imod af se remaket fra 2005, som jeg desperat prøver at slette fra min hukommelse, da den vitterlig er elendig. Mit had til denne film kunne jeg skrive en længere afhandling om!\nBillede copyright: MGM / AVCO Embassy / Scream Factory\nTags: Gyser, gyserfilm, John Carpenter, spøgelser, the fog, vi anbefaler


Hvem er skyld i, at de er på røven i Nakskov? | Information\n’Det er muligt at leve et godt familieliv på kontanthjælp’\nHans Andersen Folketingsmedlem og beskæftigelsesordfører (V)\n»Kontanthjælpsloftet skal netop være med til at hjælpe til, at flere folk på Lolland kommer i arbejde. Så kontanthjælpsloftet skal være med til at løse problemet i området. For der er arbejde at få. Det kan godt være, at det ikke lige er i lokalområdet, men der er job i Region Sjælland.«\n»Jeg mener ikke, at kontanthjælpsloftet skal beskyldes for, at det er årsag til, at folk ikke kan betale deres husleje, og det kommer bestemt ikke til at skubbe folk fra de store byer til Lolland. For der er faktisk billige boliger i hovedstadsområdet.«\n»I Venstre anerkender vi heller ikke den tidligere regerings definition af fattigdom. Vi mener, at det handler om at få mennesker i arbejde, og det er dét, der er vores mål. Det kræver en skarp prioritering, men det er fortsat muligt at leve et godt familieliv, selvom man er omfattet af kontanthjælpsloftet. Jeg mener ikke, at kontanthjælpsloftet isoleret set er årsag til, at mennesker føler, de har meget få midler at gøre godt med. Der kan jo være mange årsager til, at man har svært ved at få pengene til at slå til i hverdagen. Jeg skal ikke gøre mig klog på, hvad de årsager kan være.«\n’Kommunen røvrender os’\nIb Lybæk Andersen Førtidspensionist i Nakskov og medvirkende i ’På røven i Nakskov’\n»Selvfølgelig er vi på røven i Nakskov – men det er ikke, fordi vi ikke har nogen penge. Det er, fordi kommunen røvrender os. De ansatte i kommunen bruger al deres tid på papirnusseri og bureaukrati. Jeg har aktindsigt i en sag, som jeg har kørende med kommunen, og der kan jeg se, at min sag har været forbi ti forskellige skriveborde. Det er sgu da ressourcespild. Der er penge nok i kommunekassen, men de bliver ikke brugt på borgerne.«\n»Det er ikke, fordi jeg mener, at kommunen skal dele en pose penge ud til alle borgere. Hvis jeg mangler penge, så går jeg i banken, ikke på kommunen. Men min dreng har problemer. Andre mennesker i byen har problemer. Børnene kan ikke komme videre i systemet, for systemet formår ikke at hjælpe dem. De formår at skræmme arbejdspladserne væk fra Lolland eller flytte dem til Tyskland eller Polen. Det er de gode til, men de er ikke gode til at hjælpe den næste generation. Jeg er ikke tilflytter, jeg er indfødt her, og jeg er snart 55 år gammel, så jeg ved altså, hvad jeg taler om.«\n’De finder ikke bare et arbejde’\nFinn Kenneth Hansen Forsker i fattigdom ved Center for Alternativ Samfundsanalyse\n»Egentlig er det jo markedsvilkårene, der er skyld i fattigdommen i udkantsområderne. For det udspringer af, at industrien har forladt området, og derfor mangler der beskæftigelse. Når der ingen beskæftigelse er, så er der ingen penge i omløb, og så er der ingen vækst. Tilflytningen er kommet efterfølgende, fordi boligpriserne er faldet.«\n»Ud fra en fattigsdomsforskningsvinkel hjælper det ikke på fattigdommen at sætte ydelsen ned. De her mennesker går ikke bare ud og finder sig et arbejde. For arbejdspladserne findes ganske enkelt ikke. Derudover har mange af de her mennesker større problemstillinger, end at de ikke kan finde et arbejde. Mange af dem har et dårligt psykisk eller fysisk helbred.«\n»Og den her forestilling om, at hvis vi bare sætter ydelsen langt nok ned, så skal de nok komme i arbejde, det er måske sandt for en ressourcestærk person, men det er ikke sandt for de her mennesker. Det eneste, man opnår, er, at de bliver endnu fattigere. Så skulle man hellere give dem en god ydelse og sørge for at give ungdommen en uddannelse.«\n’Det er ikke fair, at vi skal løse en national opgave’\nHolger Schou Rasmussen Borgmester i Lolland Kommune (S)\n»Der har altid været fattige i Danmark. Enten fordi de prioriterer deres penge forkert, eller fordi de er ramt af uheldige omstændigheder. Men der er ved at ske det, at de fattige, som før var spredt ud over hele Danmark, bliver centreret i udkantsområderne. Den høje arbejdsløshed på Lolland får de ressourcestærke til at forlade området, og så tiltrækker de nu tomme huse en mere ressourcesvag gruppe. Og jeg forudser, at indførelsen af kontanthjælpsloftet og integrationsydelsen kommer til at medføre, at endnu flere flytter til de store byer.«\n»Men jeg synes ikke, det er fair, at vi som kommune bliver påduttet at løse en opgave, som egentlig er en national opgave. Vi skal tage penge fra vores daginstitutioner, vores ældrepleje og vores kultur for at kunne honorere den opgave, der kommer til os udefra.\nNår regeringen indfører et kontanthjælpsloft og en integrationsydelse, så ved de da godt, hvad det er for en mekanisme, de sætter i gang. De ved da godt, at folk ikke har råd til at bo i København eller Gentofte på det budget, og så står vi med problemet. Jeg har i flere år peget på, at man burde lave en urbaniseringskommission, for det her er ikke noget, vi kan ændre fra den ene dag til den anden. Folketinget er nødt til at tage et langt større ansvar for den her opgaveløsning.«\nLise Lotte Rahbek, Liliane Murray, Erik Jensen og Kurt Nielsen anbefalede denne artikel\n20. august, 2016 - 03:43\nHans Andersen kommer ikke meget ud.\nHans Larsen og Liliane Murray anbefalede denne kommentar\n20. august, 2016 - 05:07\nJa, Steffen Gliese, folketinget skal vel helst repræsentere alle grupper i samfundet.\nHvorfor skulle de retarderede være en undtagelse?\nErik Karlsen, lars søgaard-jensen, Lise Lotte Rahbek, Hans Larsen, Claus Nielsen, Liliane Murray og Steffen Gliese anbefalede denne kommentar\n20. august, 2016 - 10:23\nHans Andersen må leve på en anden planet?\n20. august, 2016 - 20:43\nPia Kjærsgaard og Dansk Folkeparti er i hvertfald med til at sløre problemet til skade for løsningen.\nI Deadline pegede Pia Kjærsgaard på at problemet i udkantsdanmark er, indvandring, arbejdsløshed, østeuropærer, ingen politi, ingen læger og frygt, men konfronteret med at hun - DF - jo selv har stemt for forringelse af dagpengene, kontanthjælpsreform, forringelse af arbejdspladskontrol, for centralisering, for politireform, for supersygehuse, svare hun...\n"Jamen jeg løber skam ikke fra mit ansvar" "... men folk er bange" - men nægter samtidig at hun som politiker bør berolige folk med fakta så, som at arbejdsløsheden er lav, vold og kriminalitet vigende, samfundsøkonomien rimelig god.. osv\nDet er værre end jeg kan beskrive hende, her efter første gennemsyn, men hvis nogen har lyst til selv at se politik baseret på kaos og forvirring, så se Deadline her:\nJan Weis og Steffen Gliese anbefalede denne kommentar\n20. august, 2016 - 20:52\nJa Bill Atkins, det er ret imponerende, hvad et mindretal kan drive det til.\n20. august, 2016 - 21:51\nHvem er skyld i, at de er på røven i Nakskov? De Radikale med deres økonomiske politik - alle andre partier (V, DF etc.) er kun medløbere på de Radikales ideer i den retning.\nDet er i sandhed imponerende, hvad et asocialt mindretal kan drive det til med en syg politik, hvor alt tager udgangspunkt i penge som det vigtigste af alt....\nEbbe Overbye, Anne Schøtt og Steffen Gliese anbefalede denne kommentar\n20. august, 2016 - 23:39\nJens Erik Starup, DF er vel ikke et mindretal, i og med, at de udgør de anti-sociale partier på højrefløjens parlamentariske grundlag.\n21. august, 2016 - 02:20\nBill Atkins. Jeg er godt klar over, at S har problemer med at tiltrække vælgere fra DF segmentet, men at forsøge at bilde dine omgivelser ind, at de seneste stramninger for de dårligst stillede er skyld i Lollands strukturproblemer, som vel tog sin begyndelse i 1950'erne, det er simpelt hen for latterligt.\nJeg bemærker i øvrigt, at din definition angående anti-sociale partier på højrefløjen også må omfatte S, der jo med sikkerhed ikke ønsker at rulle stramningerne tilbage, hvis de skulle komme til fadet.\n21. august, 2016 - 06:47\nJens Erik Starup, hvis du nu læste hvad jeg skriver, så ville du opdage at jeg påpeger, at DF-toppen - bl.a ved ved urigtig tale (se link til deadline ovenfor-) bevidst gør hvad, de kan for, at fordærve en konstruktiv debat om konsekvenserne for udkantsområderne, af de senere års forstærkede centralisering og sociale forringelse ,,,en centralisering og sociale forringelser som DF selv har været med til at vedtage.\nHvis du vil se afsløringens og desperationens konsekvenster for Pia Kjærsgaards indre sammenhængskraft, så se det link. Et sjældent godt stykke journalistik.\n21. august, 2016 - 07:26\nSteffen Gliese. Ønsker du at gøre noget for de dårligst stillede, så må du stemme på EL.\nHvis du ønsker at gøre noget ved elendigheden på Lolland, så er det tilrådeligt, at du først gør dig klart, hvad problemet er.\nHvad angår debatfordærvelsen, da må man sige, at S og DF gør hvad de kan for at overgå hinanden.\n22. august, 2016 - 09:54\nKære Hans Andersen - måske skulle du se de fire udsendelser som DR lavede om ulighed og sygdom - jeg tror de vil være en øjenåbner for dig - de kan sikkert ses via arkivet på DR's hjemmeside. I de udsendelser udtaler læger og forskere sig til fordel for dem, som er nederst i vores samfund - så det kan lade sig gøre at forstå andre end ens eget segment....


Bliv mere international – Socialpolitisk forening\nDer er mange, der rejser meget og ser nye lande, men uden at lære særlig meget om deres historie og kultur. Men at være mere international kan faktisk være en fordel. Både på sociale og foretningsmæssige punkter kan en øget viden om andre kulturer vise sig at til stor gavn.\nMan kan lære rigtig meget ved at have internationale mennesker i sin nære omgangskreds. At have input fra folk med andre synspunkter og perspektiver kan hjælpe meget, når man står overfor svære beslutninger eller udfordringer i sit liv.\nFlere og flere finder kærester med en anden nationalitet end en selv. Disse internationale forhold er ofte, fordi den ene har boet i det andet land, men i nogle tilfælde sker det blot, fordi de to mennesker mødes tilfældigt på en ferie. Forhold, hvor man kommer fra forskellige lande kan have mange udfordringer, men også være enormt givende. Man kan blive en del af en ny kultur og begynde at få nye spændende traditioner i sin hverdag. Hvis du selv synes, det kunne være interessant at finde en partner fra et andet land, kan du overveje at kigge her: Thai dating. Det er på mange måder sundt at lære om andre værdier og få et større perspektiv i sit daglige liv, og her kan en international partner hjælpe med netop dette.\nLigesom med internationale partnere er der også flere og flere, der har venner fra andre lande. Dette er både, fordi vi rejser så meget, men også fordi mange som en del af deres studie vælger at rejse til udlandet og bo i en periode. Dette kan give et stort netværk af venner spredt over hele kloden.\nNogle af fordelene ved at have internationale venner er de samme som med en partner. Du kan lære om andre kulturer og få nye perspektiver i din hverdag. Det er også en oplagt måde at komme mere ud at rejse på, da man kan tage ud og besøge sine venner i de forskellige lande. At kende lokale i andre lande kan gøre, at man får nogle langt sjovere rejser, hvor man får en meget dybere indsigt i kulturen og historien samt dagligdagen for dem, der bor i landet.\nHvis dine internationale venner aldrig har være i Danmark er det også en god mulighed for at lære mere om sit eget land og tage rundt og lege turist. Man kan ende med at finde nogle nye, spændende dele af landet, man ikke har besøgt før.\nSidst men ikke mindst er en god international forståelse en stor fordel, hvis man arbejder i en virksomhed, der gerne vil have internationale kunder og samarbejde. Her kan det være rigtig godt, hvis man har en bedre forståelse for andre lande og kulturer, så man har en bedre fornemmelse for, hvor man skal opsøge nye kunder eller samarbejdspartnere. En god sprogforståelse og indsigt i landenes skikke kan også hjælpe meget, hvis man skal rejse ud for at møde folk i deres lande. At være international kan altså hjælpe på rigtig mange fronter.